
ARUBA DEN 2023 TA 

ULTRA MODERNO 

RIBA LISTA DI MEP 
NO TA DISPONIBEL 
PA NINGUN LIDER 
POLITICO 

IR. EDWIN JACOBS: 


DEN 2023 TA BAY 
TIN HOPI INVERSION 
DEN CUIDO 

COMERCIANTE A REGALA 
CLIENTENAN CUMINDA CU 
A EXPIRA DEN DECEMBER 


MINISTER ODUBER TA 
DESMENTI CU TIN 1000 
CASO DI COVID-19 

D 
iasabra anochi mientras cu miles di persona a gosa di 
parada di Fakkel, a tuma luga algun reunion politico, or- 
ganisa den tur secresia posibel, dunando indicacion cu elec- 
cion pa Parlamento, lo tuma luga prome cu 2025. 


E tipo di reunionnan aki a bin ta tumando luga pa algun 
luna caba ya cu tin desaroyonan politico cu ta mustra hopi 
complica caminda algun partido lo a dicidi di no kier ta un 
perdedo den un scenario politico hopi bruha actualmente. 


Prome cu dianan di fiesta tin informacionnan extra oficial ta 
sigui drenta na mesa di redaccion di AWEMainta ta mustra 
riba hopi asina yama ‘turbulencia’ cu ta sigui crece den 
varios organisacion politico. 


Memey di desaroyonan caminda pueblo ta wordo mal sirbi 
pa un serie di medida impone pa gobierno di coalicion 
MEP-RAIZ, partidonan ta trahando duro pa forma un combi- 
nacion di lista pa logra saca bentaha di un situacion caminda 
e grito pa cambio ta birando dia pa dia mas grandi. 
Tin un situacion actual den propio seno di gobierno, caminda 
cu tin mal contento formal entre e 11 miembronan cu ta 
sostene gobierno, cual sin duda ta algo sumamente deli- 
cado ya cu na momento c’un di e miembronan di Parlamento 
aki, lanta cu mal beis un mainta, gabinete Wever Croes II lo 
por pasa pa historia. 


Principalmente den seno di e propio partido geel di MEP, ta 
existi por lo menos dos miembro cu ta disgusta caminda 
un di nan ta mas concreto cu e otro mirando e maneho cu 
gobierno ta bayendo. 


Hasta e rumornan a yega na tal nivel caminda a ser mustra 
na AWEMainta cu dentro di poco un di nan lo por presenta 
su retiro como miembro di Parlamento, mirando kico ta 
pasando y con cosnan ta bayendo caminda e gobierno cu e 
ta sostene, no ta duna atencion manera priminti riba cierto 
aspectonan. 


CAMBIO 
Ayera mainta siman a inicia cu informacionnan cu ta surgi 
caminda lo tin un lider politico cu ta solicitando pa subi un 
otro lista proximo eleccion caminda nomber di dos candi- 
dato cu a logra exito ultimo eleccion, lo ta ser liga na partido 
MEP. 
Un di nan lo a solicita pa un probabel cambio di partido, 
pa bay como number 2 riba lista geel pero aki ta caminda 
tur cos ta pega, ya cu tur cos ta mustra cu e prome ocho 
puestonan riba e lista geel, no ta disponibel. 


Si bin un cambio riba e lista geel lo ta entre Xiomara e actual 
number 2 y Dangui Oduber cu ta number 3 mirando cu 
Dangui a logra super 2 mil voto personal. 
Ta dificil pa mira Glenbert Croes cede su di 4 puesto, mesun 
cos cu Rocco Tjon lo por laga bay di su cinco puesto, mesun 
cos cu Arthur Vallejo, Hendrik Tevreden y Endy Croes, politi- 
conan di renombre den seno di partido MEP. 


E siman aki tin como tres reunion programa relaciona cu e 
mesun punto, esta pa prepara pa un posibel eleccion dentro 
di algun luna, mirando e presion cu ta sigui crece riba gobi- 
erno y cu por zink no solamente partido MEP pero rancando 
partido RAIZ hunto cu nan. 


Prome 8 puesto riba lista di MEP no 
ta disponibel pa ningun lider politico 

P 
or mira cu rond di mundo ta papia di aumento di ca- 
sonan di COVID-19. Y sigur e ultimo luna bou di pueb- 
lo tabata rumorea cu e casonan di Covid na Aruba ta au- 
mentando drasticamente. Sin embargo Minister di Salud 
Publico Dangui Oduber a nenga esaki rotundamente du- 
rante un conferencia di prensa dialuna mainta. 


E mandatario a bisa cu e tambe a scucha di e informa- 
cion cu ta circulando cu ta bisa cu lo tin 1000 caso. 
Internacionalmente por a tuma nota cu tin varios pais 


confrontando e reto un biaha mas di COVID-19. “No ta 
berdad cu tin mas di mil caso activo na Aruba. E situacion 
aki ta bou di control,” e mandatario a sigura. 


Oduber a bisa tambe cu e datonan cu e ta dispone di dje y 
cu ta data di siman pasa. DVG ta sigui e situacion di cerca 
cu nan monitoring. E informe cu e tin ta bisa cu lo tin 20 
caso. 
Por corda cu Aruba na maart, 2021 a sali di e pandemia. Y 
ta sigui riba e mesun rumbo. 


D 
ialuna den oranan di mainta a 
tuma luga entrega di dos vehiculo 
nobo pa Departamento di Ambulance 
cu ta cay bou di Instituto Medico San 
Nicolas. Na e ocasion aki a hiba pal- 
abra Minister di salud Publico Dangui 
Oduber, director di ImSan dr. Joel Rain- 
jerck y director di AZV / SVb ir. Edwin 
Jacobs. 
E vehiculonan aki ta algo cu e departa- 
mento tabatin mester pa sigura calidad 
di cuido. Hopi biaha ta surgi problema 
ora cu un di e vehiculonan mester bay 
garashi pa mantencion. 


Ir. Jacobs a recorda cu na inicio di aña 
pasa AZV tabata den un situacion cu ta 
mira cu nan lo bay tin un deficit hopi 
grandi. Pero na caminda a constata cu 
e recuperacion economico tabata asina 
acelera, cu a percura cu e organisacion 
a haya hopi mas fondo di loke nan a 
premira. E desaroyo aki a pone cu a 
sinta na mesa cu Minister y Hunta di 
Supervision di AZV y a haya e instruc- 
cion cu tur loke cu haya extra mester 
bay inverti bek den cuido. 
Te awor tin rond di 8.1 miyon aproba pa 
inverti den cuido di cual un parti a bay 
pa Departamento di Ambulance, pero 
HOH tambe lo haya un parti. Ya caba na 
december e mandatario a informa AZV 
cu no ta retene e 5.5% pa cual mas cu 


2 miyon a keda den cuido. 


El a papia di hopi cambio den cuido, for 
di cuido den prome linea te na botica 
y laboratorionan cu reformanan. Tur 
esaki cu e meta pa garantisa cuido 


na poblacion den e añanan cu ta bini. 
Tambe a cuminsa traha riba un plan pa 
reemplasa e recorte di 60 miyon, cu a 
conclui cu no ta uno realistico ni real- 
isabel. A convence Hulanda pa papia di 
algo diferente. 


Minister Oduber ta desmenti cu tin 1000 caso di COVID-19 


Director di AZV Ir. Edwin Jacobs: 


Den 2023 ta bay tin hopi inversion den cuido 


Diamars, 10 Januari 2023 
LOCAL 
4 
AWEMainta 


E 
maneho nobo di gobierno pa loke ta desperdicio di cas, 
comercial of di construccion, ta sigui confronta hopi 
problema, caminda dia pa dia e situacion ta mustra mas 
bruha na luga cu tin claridad pa tur cos cana bon. 


Ya caba por mira resultado di un proceso cu a wordo intro- 
duci sin cu tin un solucion adecuado y sin cu a tene na 
consideracion e situacion financiero den mayoria cas rond 
di Aruba. 
Ta un hecho cu pueblo no tin suficiente placa pa cubri su 
gastonan di cas ya cu e inflacion ocasiona pa aumento di 
BBO na 7% y aumento di gasolin y diesel, aumento di awa 
y coriente, ta pone cu no tin placa pa bay benta sushi na e 
sitionan cu ta forma parti di e blueprint di gobierno. 


Den henter e proceso aki tambe ta surgi un pregunta cardinal 
den e proceso aki, esta responsabilidad di Serlimar, ya cu 
keto bay e compania aki ta sigui piki sushi na cas di hende 
pero ningun hende sa kico ta sosode cu e sushi aki, na unda 
e ta bay, kende tin cu separa e sushi aki for di otro. 


Na mes momento tambe ta hunga un rol cu Serlimar ta 
purbando di no bati bancarota y ta cobrando rigorosa- 
mente clientenan cu ta haci uzo di su containernan caminda 
esunnan cu no ta pagando of ta cay atras di e pagonan 
concerni, lo lanta un mainta y ripara cu a pasa piki nan 
container lagando e cas sin esakinan. 


Awor ta lanta e pregunta con gobierno ta bay atende c’un 
grupo di grandi di comunidad cu no por paga e suma mensual 
cu Serlimar ta cobra pa uzo di su container y cu awor sin e 
container aki tampoco nan lo por tin placa pa paga pa hiba 
sushi na un di e asina yama “stakeholders” den e plan di 
gobierno. 


Ta mas cu claro cu e situacion financiero precario di pueblo, 
ta pone cu ciudadanonan ta bay tira sushi unda cu ta y ya 
caba den e prome 10 dianan di 2023, ya caba tur caminda 
tin sushi ta wordo benta ya cu no tin placa pa haci otro. 
Fuera di tin cu paga na momento di hiba sushi pa un di e 
negoshinan cu tin cu procesa esaki, tin cu corda cu den 
mayoria di caso tin cu paga un hende cu pickup pa trans- 
porta e sushi y tambe si nan mes ta hiba esaki, e gasolin cu 
ta ser gasta pa Sali for di un bario asina aleha for di e sitio 
di Barcadera. 


No tin claridad den e plan di gobierno, algo cu for di aña pasa 
a ser cuestiona pero caminda Minister di Medio Ambiente ta 
sigura tur hende den nomber di gobierno, cu su plan ta esun 
cu ta e solucion pa e problema di dump y e forma con ta 
proceso sushi di cas. 
Den e coalicion di MEP-POR-RED, ex minister Otmar Oduber 
tambe tabatin tur solucion di mundo pa dump, a sigura cu e 
lo cera dump den dos luna pero a pasa cinco aña prome cu 
esaki a tuma luga. 


A duna e minister aki miyones pa Serlimar pero el a bay laga 
Serlimar na rand di bancarota y despues di su retiro, tabata 
e propio Prome Minister Evelyn Wever Croes cu a tuma e 
cartera aki over y a sigura habitantenan tur solucion pero a 
realisa cu e solucion no ta asina facil. 
Awor e mandatario y politico cu ta keda sinta cu e situa- 
cion delicado awor aki, ta minister Arends ya cu e situacion 
financiero di henter pueblo, no ta permiti pa e plan aki bira 
exitoso por lo pronto. 


No tin claridad unda Serlimar ta 
procesa sushi di cas cu e ta busca 


Ta sigui kita container pa falta di pago 

pasa caba of ta den pasa. 


Tambe tin cu menciona cu tin pianan di 
ham cu a wordo regala cu ta data for di 
2021, pues e hamnan aki tin un aña den 
ijs pero awor nan balor ta sirbi pa yena 
wowo di clientenan cu loke mester ta un 
bon gesto pero a transforma su mes den 
un gesto di sinberguensa. Masha poco 
cliente ta haya bebida alcoholico den un 
pakete di regalo y esunnan cu wordo 
poni ta pa motibo cu nan tin basta tempo 
riba reki pero sin cu nan a wordo bendi. 


E asunto aki ta serio y condenabel ya c’un persona cu ta miles di florin 
durante di henter un aña den un of otro tienda of supermercado, merece 
mas respet den e miho forma posibel. 
Tin boternan di biña cu a wordo regala pa fin di aña pero cu ya no ta wordo 
importa na e agencia pa motibo cu nan no a bende bon y no tabata mucho 
gusta cerca consumidonan. 
Pa haci e tipo di gestonan aki cu mala fe, ta miho e cliente no wordo 
reconoci cu productonan expira of di mal calidad cu no ta wordo bendi ya 
cu esaki no ta necesario. 


P 
ueblo ta den skina caminda sla ta cay ya 
cu despues di un aña dificil di 2022, cos- 
nan ta sigui riba mal caminda pa e consum- 
ido, caminda por a constata cu no tur com- 
erciante ta malo pero un cierto cantidad si ta 
di mala fe. 


Manera ta un custumber di tur fin di aña, 
mayoria supermercado of tiendanan chikito, 
ta duna nan clientenan fiel di henter aña, un 
pakete di regalo cu por ta den forma di un 
basket cu cos dushi, un cierto cantidad di 
cuminda pa fiestanan di fin di aña y etc. E 
ta un custumber caminda e comerciantenan 
aki, ta reconoce e lealtad di nan clientenan 
vast, dunando reconocimento na esakinan 
pa medio di regalonan of hasta pa medio di 
‘voucher’ pa bay come na un of otro restau- 
rant. 


Esaki ta e gradicimento di e comerciante pa 
honra “su hendenan” ya cu den hopi caso, un 
cliente vast di un negoshi, ta gasta entre 15 
mil pa 23 mil den un supermercado pa tienda 
chikito, ya cu ora cu conta tur loke a paga pa 
luna na comestibel, un consumido lo yega na 
e cifra impresionante aki. 


Ningun cliente ta reclama nan regalo di fin di 
aña, aunke cu den algun caso esaki ta sosode 
pa custumber pero sin duda tin cliente cu ta 
aprecia un bon regalo, e bon intencion di e 
comerciante pero na mes momento cu tin 
comerciante cu por ser considera sinber- 
guensa di marca mayor. Ta di lamenta cu 
tin comerciantenan a duna reconocimento 
na clientenan fiel, dor di yena un caha cu 
productonan, entre otro e famoso pia di ham, 
pero ora cu analisa mayoria di e productonan 
cu ta wordo regala pa tanto fieldad, ta bin 
resulta cu algun di e productonan aki a of ta 
caduca den e mesun luna di December. 


Otronan ta caduca por ehempel den e prome 
siman di Januari 2023, pues na momento c’un 
cliente ricibi tres of cuater paki di hotdog, e 
controla e fecha ya cu e fecha di expiracion a 


Comerciante a regala 
clientenan cuminda cu 
a expira den december 

D 
ialuna mainta Minister di Turismo 
y Salud Publico sr. Dangui Oduber 
a tene un conferencia di prensa na Im- 
San. Durante e conferencia di prensa e 
mandatario a informa pueblo di Aruba 
cu a tuma e decision conhuntamente 
cu AZV pa cumpra dos vehiculo di am- 
bulance nobo. 


E dos vehiculonan di ambulance ta hopi 
moderno den tecnologia y nan lo reem- 
plasa e flota existente. 


Minister Oduber a señala cu na 
aña 2018 a haci compra di e unico 
ambulance moderno y nobo cu Aruba 
tin, e dos nan na caminda lo ta di 
mesun modelo. Di e forma aki Aruba lo 
tin 3 ambulance nobo cu e personal di 
ambulance lo haci uzo di dje. 


Pa asina nan sigui brinda e excelente 
servicio cu nan ta duna na comunidad y 
pa salba bida di hende. Sigur un noticia 
sumamente positivo den cuadro di 
mehoracion di cuido na Aruba. 


Aña 2022 tabata un aña cu hopi reto 
den salud publico caminda mester a 
sosode varios recorte. Sin embargo 
danki na e “Exit Strategy”, Aruba a 
conoce un recuperacion economico 
acelera cu a surpasa tur expectativa. 
Esaki a trece e espacio financiero cu 
a haci posibel cu AZV por a financia e 
compra di dos ambulance nobo. Si tur 
cos cana segun plan Aruba lo ricibi e 


dos ambulance nan aki den e tercer 
kwartaal di 2023. 


Finalmente e mandatario a gradici 


e personal di ambulance y tambe e 
personal di Imsan pa tur e trabounan 
cu nan ta haci pa comunidad salbando 
bida di hende tur dia. 


Minister Dangui Oduber 


A aproba compra di dos 
ambulance nobo “State of the Art” 

D 
ialuna atardi Minister di Turismo y 
Salud Publico sr. Dangui Oduber a 
ricibi e embahador Aleman staciona na 
Hulanda sr. Cyrill Nunn. E tabata un en- 
cuentro ameno caminda a toca teman- 
an di interes comun den e area di turis- 
mo y salud publico. Hunto cune tambe 
embahador di Alemania na Aruba sra 
Landa Henriquez. 


Minister Oduber a comparti e expe- 
riencia di con innovacion y tecno- 
logia (Aruba Health App) a yuda Aruba 
maneha e pandemia di COVID19. 
Tambe e mandatario a splica con Aruba 
a maneha nos turismo despues di e 
pandemia uzando innovacion como e 
solucion caminda cu pasaheronan por 
presenta nan datonan personal di salud 
na aerolinea, hotel y tur e partner nan 
den e industria di hospitalidad den un 


forma priva y sigur. 


E mandatario a papia riba temanan 
di turismo. Aruba tin hopi interes pa 
sigui diversifica y explora e mercado 
di Alemania. E idea ta pa purba trece 
un aerolinea desde Alemania mescos 
tabata e caso cu British Airways. 


A toca e tema tambe di cuido medico, 
Minister Oduber ta haye importante 
pa por crea cooperacion interna- 
cional nobo y fortifica esun nan exis- 
tente. Alemania ta hopi avansa riba e 
tereno aki y e mandatario ta kere den 
importancia di innovacion den cuido 
y con tecnologianan avansa por yuda 
mehora calidad di cuido. 


D 
iadomingo, Kustwacht hunto cu demas departamenton- 
an hudicial, cu ta traha conhuntamente pa mantene nos 
fronteranan sigur, a logra intercepta un boto cu a purba di 
drenta nos isla cu bastante droga y hende indocumenta. 


Manera ta procedura, despues cu nos radarnan a detecta 
e boto aki, radarkamer a bati alarma mesora na Central 
di Polis, Kustwacht y demas departamentonan hudicial pa 
asina mobilisa y controla e area. 


Un tremendo trabou di parti di nos departamentonan hudi- 
cial cu a tuma accion mesora. Na mes momento nos ta 
reconoce e importancia di e inversionnan den nos radarnan 
cu ta trahando optimalmente pa asina percura cu Aruba su 
frontera ta hermeticamente cera. 


Un pabien na tur personal di Cuerpo Policial, Guarda Nos 
Costa, y kustwacht cu ta traha hopi duro pa garantisa sigur- 
idad pa nos tur. 


Minister Rocco Tjon: 


Otro accion exitoso di cuerpo policial y 
kustwacht cu intercepcion di un otro lancha 


Minister Dangui Oduber a ricibi e 
Embahador Aleman staciona na Hulanda 

D 
iabierna 6 di Januari, Gobierno a or- 
ganisa e prome Conseho di Minister pa 
2023 cu a tuma luga na San Nicolas na unda 
cu tawata tin varios presentacion di proyec- 
tonan hopi interesante. Presente den e re- 
union aki tabata sr. Gregory Fung A Fat, rep- 
resentante di Antilla Energy Aruba y a pre- 
senta na Gobierno e proyecto di “Source Aru- 
ba”. E proyecto aki ta encera di saca awa for 
di aire pa por wordo hinca den boter y wordo 
distribui rond di Aruba. 


Sr. Fung A Fat a splica cu e proyecto aki ta 
uno sostenibel na unda no ta uza boternan 
di plastic sino boternan recicla mescos cu a 
uza boternan di refresco antes. E tecnologia 
cu ta wordo uza durante e proceso ta mescos 
cu ora ta uza airco, ta saca awa di humedad. 
E diferencia ta cu e proceso aki ta poco mas 
cera y specifico. Segun sr Fung A Fat e tecno- 
logia aki ta den funcion pa mas di 20 aña caba 
rond di mundo. 


“E reunion a bay bon, den bon ambiente, y ta 
spera awor riba e contribucion di Gobierno 
pa por haci e proyecto aki realidad”, sr Fung 
A Fat a expresa. 


Señor Gregory Fung A Fat 
di Antilla Energy Aruba 
a presenta na Conseho 
di Minister e proyecto di 
“Source Aruba” 


P 
rome Minister Evelyn Wever-Croes dialuna mainta a reuni cu Emba- 
hador di Alemania kende ta staciona na Den Haag, Hulanda, señor 
Dr. Cyrill Jean Nunn. Esaki ta e prome bishita di señor Nunn na Aruba. 
Aruba ta cay bou di e particion di maneho di Embahada di Alemania na 
Den Haag. Acompaña pa señor Nunn, tawata Consul Honorario Alema- 
nia na Aruba, señora Landa Cohen Henriquez-Jansen y señora Ghis- 
laine Nicolas di Directie Buitenlandse Betrekkingen (DBB). 


Durante e reunion, Prome Minister a informa señor Nunn di e situacion 
di Aruba y su recuperacion despues di varios crisis y nan efectonan den 
e ultimo añanan. Señor Nunn a expresa interes den sa den ki area Aruba 
tin mester di mas asistencia pa asina e yuda atrae mas inversionista y 
turista di Alemania pa Aruba. A yega na palabracionnan riba esaki. 


Señor Nunn a keda hopi impresiona di sa con Aruba ta recuperando 
como tambe di e deseo y empeño di Aruba pa ta miho cada dia y special- 
mente pa sali for di e pandemia na un forma miho cu nos tawata ta 
prome cu e pandemia. 


“Tawata un bon reunion sigur cu lo estrecha mas lasonan cu otro paisnan 
Europeo pa fortifica nos economia”, Prome Minister a duna di conoce. 


Prome Minister a reuni cu 
Embahador di Alemania 
señor dr. Cyrill Jean Nunn 

S 
iman pasa diabierna Gobierno di Aruba a organisa e 
prome Conseho di Minister pa aña 2023, esaki a tuma 
luga na San Nicolas. Na e ocasion e mandatarionan a ricibi 
diferente presentacion cu ta encera plan y proyectonan pa 
realisa na San Nicolas. Sr. Aldrich Croes di e comision Aruba 
Amenities, a presenta un proyecto cu lo bay realisa na Seroe 
Colorado. E proyecto ta encera monumento di e rol cu Seroe 
Colorado, refineria y nos hendenan tabatin durante segun- 
do guera mundial. 


Sr. Croes a splica cu sr. Dufi Kock kende ta un historiado di 
Aruba ganado di ‘Zilveren Anjer’ a presenta e parti historico 
di guera, Seroe Colorado, e victimanan y con esaki a sosode. 
Sr. Croes a sigui splica cu Francis Gomes di DOW a presenta 
e plannan pa loke ta infrastructura di e monumento y con ta 
bay conecta esaki cu e ciudad di San Nicolas. ‘San Nicolas 
tin negoshinan cu ta existi desde segundo guera mundial, 
pues San Nicolas tin hopi aspecto historico valioso hunto cu 
e refineria y e ciudad cu ta bay hunga un rol importante den 
futuro cercano ora cu e patrimonio aki bira funcional.’ 
Francis Gomes DOW 
Sr. Francis Gomes di parti DOW a expresa cu DOW ta bezig 
cu e infrastructura pa pone e fundeshi di e monumento, nan 
ta bezig tambe cu plan pa e parkeerplaats y area pa cana 
pa asina por crea conexion di e ‘looppad’ entre e areanan 
di interes cu tin. Na e sitio tin e fundeshinan bieu di e “artil- 
lery guns” y tambe di e “ammunision bunkers” cu lo kier bay 
renoba pa asina crea un experiencia adicional pa San Nicolas 
y e area di Seroe Colorado riba su mes. Esey lo conecta bek 


na e masterplan cu tin pa e area. E otro fasenan ta encera 
cu lo percura pa artwork di e monumento y crea ehempel di 
artillery guns pa por pone na e sitio. 


Dufi Kock 
‘E monumento cu ta trahando riba dje ta hopi importante pa 
local y turista sa e rol importante cu Aruba y Lago a hunga 
durante guera,’ sr. Kock a expresa. A traves di e monumento 
cu ta dedica na 47 tripulante cu cruelmente a perde nan 
bida durante guera 16 di februari 1942, lo por corda e rol di 
nos hendenan. 


Durante e prome Conseho di Minister di aña: 


Comision Aruba Amenities a presenta plan 
pa bin cu monumento na Seroe Colorado 

D 
iadomingo anochi “trempan” den careda di 
10’or y mey, Aruba su radarnan a capta algo 
ariba lama direccion di nos isla. Mesora a bati alar- 
ma, helicopter di Polis, kustwacht y polis mariti- 
mo hopi lihe a drenta den accion. Enberdad algun 
miya pariba di Aruba nan a bin topa cu e boto. 


E boto aki fuera di tawata trata na drenta hende 
ilegal na nos isla, tambe e tawata purba un biaha 
mas di drenta cu un cantidad di bulto parecido 
na droga. Na momento cu nan a ripara cu nan a 
wordo sorprendi rapidamente a cuminsa deshaci 
di e droga, door di benta nan den lama. 


Den un cooperacion un biaha mas cu Radarkamer, 
Polis di Aruba, su helicopter, polis maritimo 
y Kustwacht cu su metalshark y avion Dash, a 
logra intercepta e boto y manera ta custumber 
a hibanan na e base di Kustwacht na Savaneta 
unda tur a wordo baha y den boei a ponenan 
sinta riba e pier. 


Un rato despues a presenta algun recherche di 
departamento di droga cu ta esun cu lo sigui cu 


Shete dia despues 
grupo di ilegal y 
droga atrobe ta 
intenta drenta Aruba 


e investigacion. No ta conoci cuanto bulto di droga nan a haya pero 
tabata mustra cu ta trata di un cantidad basta grandi cu a keda drif riba 
lama y intercepta pa autoridad. 


Esaki ta danki na e radarnan, helicopter di polis, Kustwacht y polis mari- 
timo cu a actua lihe pa asina por a pone man riba e hendenan indocu- 
menta y tambe riba e droga prome cu e la yega riba nos isla. 


Un biaha mas un pabien pa Polis y Kustwacht pa nan bon trabou. 


Diamars, 10 Januari 2023 
AWEMainta 
SUCESO 
11 


D 
ialuna merdia a sosode un accidente di trafico ariba e crusada cu ta 
bay pa e Misa Protestant na Piedra Plat. Varios unidad di polis a bay 
direccion Piedra Plat, unda e boksmento entre 4 auto a sosode y un per- 
sona a resulta herida. 
Hopi lihe e trafico a tranca for di rotonde di Bright Bakery bay ariba. 
Na yegada dos patruya di polis a cera e caminda y polis di trafico a atende 
cu e boksmento. 
Dos a ambulance a presenta na e sitio, pero na final un so tawata sufici- 
ente. Un baby a resulta levemente herida, e paramediconan a atende na e 
sitio. 
E vehiculonan envolvi tawata un Nissan March, un Kia Picanto, un Hyundai 
Accent y un Isuzu pick up di un compania. Por bisa cu e pickup nos no por 
a mira mucho daño material. 


D 
ialuna poco prome  cu 3’or di marduga, 
alarma a wordo bati pa un cas cu lo ta- 
bata na candela den Archimedesstraat. E holo 
fuerte di huma a lanta varios bisiña for di soño 
y ora nan a bay mira di unda e huma ta bin, 
nan a bin topa cu e cas inhabita den Archime- 
desstraat na candela. E cas aki ta algun tem- 
po caba na benta.  
Polis a yega prome na e sitio y a pidi pa pres- 
encia di brandweer. Hopi lihe un truck di brand- 
weer a yega y a cuminsa combati e candela, 
mientras e tankwagen tabata na caminda. 
Un rato despues e tankwagen a yega y asina 
hopi lihe brandweer a logra domina y paga e 
candela. 
E candela feroz a destrui e cas completa- 
mente di paden y tambe por a mira con huma y 
candela tabata sali for di e dak. E cas inhabita 
aki frecuentemente sa wordo bishita pa adic- 
tonan ambulante. 


Cas inhabita den 
Companashi na candela 
Cuatro auto envolvi den 
boksmento na Piedra Plat 

P 
ueblo por wak cu frecuentemente tin keho 
riba prijsnan di supermercado. Manera cu mi 
a splica anteriormente, pa ley solamente e pro- 
ductonan cu ta cay bao canasta basico por wor- 
do controla pa gobierno. Bao di e productonan 
aki ta cay diferente marca y esakinan ta yega 
na un total di 1025 producto. Riba 26 di octo- 
ber 2022 mi a haci un serie di pregunta na Min- 
ister Geoffrey Wever tocante di control di prijs 
di canasta basico. Esakinan a wordo contesta 
riba November 17 2022, sinembargo mi a haya 
e contestanan net prome cu reces den mi man. 


Parlamentario Marco Berlis (MEP): 


Control di prijs den supermercado 
cu resultadonan interesante 


P’esey mi kier a comparti cu pueblo algun di e informacionnan aki pa 
asina pueblo por wak cu e control diario di e negoshinan ta tumando 
luga tur dia. 


Pregunta: 
Esakinan ta e preguntanan cu mi a haci tocante di e control cu mester 
tuma luga na e negoshinan: 
1) Minister por duna Parlamento un rapport cu ki frecuencia e ekipo cu 
ta controla prijs di canasta basico ta sali controla? 
2) Adicionalmente, e rapport aki por contene e nomber di e negoshinan 
y e fechanan cu a controla esakinan? 
3) Minister por menciona den e rapport aki cuanto infraccion a wordo 
cometi durante e control di canasta basico su prijsnan? 


Contesta: 
Na 2020 a controla 660 negoshi, a controla 63.678 producto, tabata tin 
3.156 infraccion. Esaki ta ekivalente na un promedio di 263 infraccion 
pa luna. Na 2021 a controla 915 negoshi, a controla 93.626 producto, 
tabata tin 3.602 infraccion. Esaki ta ekivalente na 300 infraccion pa 
luna. Pa loke ta 2022, tin data solamente te cu september. Kiermen, 
ainda falta 3 luna mas di data di 2022. Te cu september 2022 a controla 
749 negoshi, a controla 69.584 producto, tabata tin 1.558 infraccion. 
Esaki ta ekivalente na 173 infraccion pa luna. 


Comerciantenan mester por haci miho 
For di e rapport mi por compronde cu 2021 tabata e aña cu mas a 
controla e negoshinan. Sinembargo e resultadonan pa 2022 ta must- 
rando cu lo a controla cerca di e mesun cantidad di negoshi cerando e 
aña. Loke ta remarcabel ta cu e infraccionnan a baha di un forma signif- 
icante. Den otro palabra, e control ta dunando su fruta. Aunke mester 
bisa cu ainda e infraccionnan ta demasiado halto, pasobra cada infrac- 
cion ta un delito contra ley y un atentado contra derechonan di nos 
ciudadanonan. E infraccionnan ta un indicacion tambe cu cierto comer- 
ciantenan no ta respeta ley, no kier contribui pa alivia e situacion dificil 
na nos pais y ta pensa solamente riba nan propio probecho. Nan ta kibra 
ley, trata na usurpa e maneho di gobierno y ta strangula nos pueblo cu 
nan prijsnan halto riba canasta basico. Pronto infraccionnan lo conoce 
boetnan substancial y asina siña cierto comerciantenan pa haci loke ta 
husto y siña respeta ley di nos pais. 


Finalmente cada consumidor por contribui dor di controla y keda sin 
cumpra na negoshinan cu ta abusa cu prijs, specialmente di e canasta 
basico. Por avisa DEZHI, departamento di asuntonan economico y 
mesora e ekipo lo sali controla e negoshi cu ta abusa cu prijs. Hunto 
nos por haci e diferencia! 

D 
en fin di siman a tuma luga na Patio 15 coro- 
nacion di e representante hubenil di Cham- 
pagne y Oranjestad. Ta trata di e hobencita Shi- 
ki. 


Aña a habri y tur organisacion ta den pleno 
preparacion cu nan actividadnan pa celebra 
carnaval 69. E conocedo grupo carnavalesco no 
a laga tempo pasa y riba Dia di Tres Rey tabatin 
un actividad unda cu a corona e damita cu lo 
representa e grupo aki y districto di Oranjestad 
den Eleccion Reina Hubenil di Aruba. 


E aña’ki ta uno grandi pa e grupo carnavalesco 
Champagne cu ta cumpli 25 aña y tin prepara- 
cion grandi pa apoya nan candidata hubenil dia 
21 di februari awo na Renaissance Convention 
Center. 


Oranjestad y Champagne 
a corona nan Reina Hubenil 

D 
iabierna 6 di januari, 2023 Kiwanis Club of Palm Beach 
a tene un press conference na Neptali Henriquez Park 
pa asina por anuncia e di 24 Carnaval Masquerade Party. Ki- 
wanis Club of Palm Beach, un biaha mas lo ta organisando 
nan Masquerade Party, cu tur aña ta wordo cataloga como 
e fiesta di aña y e hottest party in town. Y manera a cus- 
tumbra, e fiesta lo bay ta yena cu sorpresa y ambiente. E 
fiesta aki lo bay tuma lugar 17 di februari 2023 na Renais- 
sance Convention Center y lo cuminsa 9:30PM y lo termina 
2:30AM. 


E carchinan lo tin un balor di AWG 500.00 pa pareha y 
completamente aftrekbaar pa belasting, caminda tur e 
fondonan recauda cu e Masquerade Party di Kiwanis Palm 
Beach to bay bek den nos comunidad. Manera e presidente 
actual di Kiwanis Club of of Palm Beach, Daniel Aguirre, a 
elabora: “Muchanan mester di hopi cuido y ayudo. Y nos di 
Kiwanis Club of Palm Beach ta preparando un biaha mas pa 
genera fondo pa brinda sosten na muchanan cu mester di 
sosten aki na Aruba, pasobra comunidad ta cambia cu cada 
mucho contento. 


Mescos cu nos ta sostene e parke aki (Nephtali Henriquez 
Park), Kiwanis Club of Palm Beach ta enfoca pa stimula e 
desaroyo di nos muchanan , por ehempel cu e program- 
anan manera, Terrific Kids, Builders Club, cu awor ta activo 
na varios scol, Circle K na Universidad di Aruba, e programa 
StimaMI GuiaMi, Back to Scol Project, ademas nos dona- 


cionnan manera Water coolers pa scolnan, Car Child-Seat 
y e awareness campaign, ademas di haci donacion na: 
CEDE Aruba, Hungateca, YMCA, Casa Cuna, Buki di Pret , 
Jump 18th program y otronan, TUR na bienestar di nos 
muchanan,. Asina tin hopi mas proyecto cu nos ta ehecuta 
pa yuda muchanan y hobennan haya e oportunidadnan pa 
sigui crece”. 


E bandanan pa e Masquerade Party lo ta Tsunami, ‘N Fuzion, 
Robert Jeandor y su Solo Banda Show y Musical Time. Sin 
laga afo e super decoration cu lo bay transforma e conven- 
tion center den un lugar unico. 


E Masquerade Party ta un fiesta “Open Premium Bar”, pues 
nada di cash bar of tokens, y Premium Snacks. Ta e fiesta 
di aña cu bo no tin cu bin cu cartera. No lo falta tampoco 
e fabuloso doorprizes y tampoco premionan pa e diferente 
disfraznan cu semper ta un di e highlightnan di e anochi. 


Pues…..si bo no tin bo carchi digital ainda, buske liher cerca 
cualkier miembro di Kiwanis Club of Palm Beach cu lo por 
provide e link, of comunica cu nos via e medionan social, cu 
e den e caso aki ta nos Facebook page www.facebook.com/ 
kiwanispalmbeach of nos Instagram page cu ta www.insta- 
gram.com/kiwanispalmbeach. 
E fiesta ta conoci pa sold out lihe y tin añanan simannan 
prome cu e fecha, pues probecha request y cumpra bo carchi 
tempran. 


Kiwanis Club of Palm Beach ta anuncia 
e di 24 Carnaval Masquerade Party 

WILLEMSTAD - Diadomingo gobierno di Corsou a anuncia 
cu Venezuela a para e negociacionnan cu gobierno di 
Maduro a keda di tene cu Corsou y eventualmente Aruba 
pero a cancela e reunion na ultimo ora. Mester tabata na 
ultimo ora pasobra si nan a cancela e cita algun siman 
pasa no mester a warda te diadomingo pa anuncia esaki. E 
hecho aki ta demostra cu apesar di e fanfaroneria di gobi- 
erno di Corsou cu nos pais mester ta amigo di Venezuela no 
ta reciproco na Venezuela den sentido cu nan kier ta amigo 
di Corsou ni Aruba. 


Aruba su gobierno sikiera tabatin e sentido comun si 
participa cu nan no ta haya e momento adecuado pa habri 
frontera cu Venezuela mientras cu e pais ta biba bou di yugo 
di dictadura y no respeta derecho basico humano. 


Gobierno di Corsou a bin ta hiba un actitud pa laga parce cu 
e contactonan cu Venezuela ta andando pero Venezuela su 
gobierno a mustra cu nan no ta interesa den e apertura di 
frontera – ainda. Di manera cu e reunion cu tabata plania pa 
awe a cay na awa y a pone trapa un biaha mas den restau- 
racion dje trafico vice versa. 


Na ultimo momento Venezuela a cancela e reunion loke ta 
falta di respet di decencia di parti di gobierno Venezolano 
y un bofta den cara si cierto gruponan local cu ta faborece 


e reapertura di frontera haciendo propaganda pa mustra 
con bon situacion na Venezuela ta. Nan ta lubida cu e 
Venezolanonan cu ta risca nan bida crusando e lama cu ta 
separa nos paisnan no ta bin haci turismo sino pa neces- 
idad. 


Y pa mustra ki tiki balor e dictador ignorante Maduro y su 
compinchinan ladron y corupto ta, si realmente nan kier 
relacion normal nan por a actua como tal mescos cu nan 
a haci cu Colombia. Pero ta esey talbes nan ta warda, pa 
Corsou bira un estado socialista sin derecho y garantia pa 
nos pueblo. 


E vocero di Pisas a laga sa cu e tema ta importante y cu 
gobierno lo haci tur lo posibel pa e reunion sigui fin dje luna 
aki. y manera hopi cos cu Pisas a priminti pero no a cumpli 
cu pa december 2022 lo a habri frontera sino e aña’ki. 


Bale la pena no lubida cu no ta Corsou of Aruba a cera e 
frontera na februari di 2019. 


Obviamente e hefe di gobernacion di Corsou no tin exper- 
encia den diplomacia pa a evita e asunto aki pero di otro 
banda e no tin capacidad pa neutralisa e astucia di Delcy 
Rodriguez, un dje cabesantenan dje gobierno bolivariano 
mas malvado cu tin den gobierno di Venezuela. 


Maduro ta sigui cu wega di ‘cat en muis’ cu Corsou 

WILLEMSTAD - Foi dia cu Julien M., 
a tira a Marianella ‘Maria’ Seintje den 
su cas na Rotterdam Zuid no ta pasa 
un dia cu corantnan y medianan social 
no ta comenta of bini cu detaye nobo 
rondo di asesinato dje muhe di 43 aña 
cu tabata mama di 5 yiu. Ta awor ta sali 
na cla cu despues dje asesinato dilanti 
dos yiu dje victima, e dos dje yiunan a 
keda atras mientras cu e asesino tambe 
a keda bira den e cas te ora porfin el 
a sali bay. Ta un par di dia e victima 
tabatin cu el a sali for di un centro di 
refugio cu na Hulanda nan ta yama 
‘blijf-van-mijn-lijf-huis’ caminda el a 
bay busca refugio pasobra e homber a 
menasa cu e a tire mata y a cumpli cu 
su menasa. 
Ta ora polisnan a yega nan a haya e 
cadaver di Maria ora nan a bay inves- 
tiga un denuncia cu a drenta na warda 
di polis. Tabata un dje yiunan di 8 aña 
cu den careda di 7’or di anochi a avisa 
su wela kico a pasa cu su mama. E 
wela a yama polis mesora y mesora e 


corantnan mas importante di Hulanda 
a publica e noticia cu titular grandi. 
Relaciona cu e caso aki polis a aresta 
un homber di 44 aña y despues otro 
homber di 52 di Rotterdam cu nan ta 


sospecha di tabata envolvi den e ases- 
inato. Esaki nan a detene na su cas na 
Juffercade cu Curasoleñonan cu a biba 
na Rotterdam mester conoce. Polis a 
listra e cas y a haya un arma. 


WILLEMSTAD - Gerencia di Banco Central di nos pais 
diadomingo a publica estado di salud financiero di Corsou 
cu nan ta yama e Informe di Stabilidad Financiero di Corsou 
y Sint Maarten. 
E informe aki ta un rapport mas di Banco Central entre e 
hopinan cu nan ta publica regularmente y cu cual nan kier 
informa comunidad di un manera miho y transparente. Cu 
comunidad nan ta referi na gobierno y sector financiero den 
e union monetario di Corsou y Sint Maarten. 


(Nan ta haci e distincion aki pasobra si antes Antia tabata 
consisti di seis isla, dia Aruba a Sali for di e constelacion na 
101010 Corsou y Sint Maarten a bira Autonomo mientras 
cu Boneiro cu Saba y Statia a bira dependencia den Reino y 


ta cay bou di responsabilidad di Hulanda. 
E constelacionnan aki a sobrevivi e shock di e pandemia 
cu covid a causa, cu flexibilidad mientras cu e Informe di 
Stabilidad Financiero a duna idea amplio si e riesgo y debi- 
lidad cu ta afecta e sector financiero dje union monetario di 
Corsou-Sint Maarten. 


Cu lenguahe di alto nivel e “..... analisis profundo y prue- 
banan di resistencia.....” a ilustra kico te puntonan fuerte, 
riesgo pruebanan di resistencia pa e actornan riba mercado 
financiero local. 
E conclusionnan cu tin den e rapport ta relato dje intercam- 
bionan cu e actornan den e sector financiero solamente cu 
nan ta adapta. 


Apesar di nos economia vulnerabel 


Situacion financiero di pais ta stabiel di acuerdo cu Banco Central 


Te ainda Rotterdam-Zuid no a 
recupera di asesinato di Maria Seintje 

Fortaleza Pa Famia 


ORA Dios duna nos algo, nos mester balora locual, Dios a duna nos y haci tur locual ta den nos forsa pa defende locual 
Dios a duna nos. 


Locual ta pasando awendia, cu e defensa Spiritual di hogarnan ta hopi abao, door cu hende su curason, a hala for di Dios, 
y e murayanan a scheur, y hopi hende no ta tuma tempo pa cera e scheurnan. Nos ta biba pa biba, mientras cu diabel ta 
fiesta pa fiesta. 


Dios a duna nos Famia y Dios a duna nos Yiunan, esey ta un bendicion grandi cu un ser humano, por ricibi di Dios, pasobra 
placa no por reemplasa famia, bo por puntra un hende cu a perde su famia, aunke e ta rico, lo e bisa bo ,mi ta entrega tur 
cos pa mi haya mi famia bek. 


Noe tabata un homber di Famia. 
Job tabata sirbi Dios, y Dios a traha un cura rond di Job y su Famia. 
Dios a bendiciona Isaac pasobra Abraham su tata tabata fiel na Dios. 


Hopi mayor no ta balora nan bida spiritual como herencia pa nan yiunan, p’esey hopi biaha, mayornan ta laga herencia 
grandi Financiero atras pa nan yiunan, pero door cu e bida spiritual di e yiunan ta hopi zwak, e enemigo ta drenta y horta 
tur cos for di nan. 
Pasobra nan no tin e dedicacion na Dios manera nan mayornan tabatin. 


Nos ta bibando den un tempo caminda e enemigo di nos bida, ta mas rabia cu nunca cu tur locual ta famia y yiunan. E ta 
busca tur manera pa perhudica, pa bruha, pa trastorna e palabra di Dios, pa asina corumpi mente di hobennan pa nan no 
sirbi Dios. Hasta ley ta wordo cambia pa fustra nos muchanan. 


Pero no laga nos lubida locual ta para skirbi den Galationan 1:8+9 Pablo ta bisa: Ma maske nos, of un angel for di cielo 
lo a predica na boso, un otro evangelio contrario na esun cu nos a predica boso, cu e sea maldiciona. 
Manera nos a bisa caba, asina mi ta bolbe bisa awor, si un hende predica na boso un otro evangelio di locual boso a ricibi, 
cu e sea maldiciona. 


Esey ta nifica cu manera nos a ricibi e palabra di Dios, asina nos tin di siña nos yiunan pa nan tambe aplica e palabra di 
Dios den nan bida, no wak ni na links ni na rechts, pero pone bista firme riba Cristo Hesus kende ta nos Salbador. 


Ta hopi cos ta sosode cu nos hobennan, cu ta parce manera tin mayor ta freelance, nan no ta tuma e encargo cu Dios a 
duna nan na serio. 
Nos tur como mayor tin un deber dilanti di Dios, di pone nos yiunan den oracion, y tambe siña nos yiunan con haci 
oracion, pasobra locual tin riba caya no ta un wega, ta guera diabolico. 


Ta tur caminda e enemigo ta purba penetra y mayornan ta esnan cu ta yama na prome lugar pa defende nan teritorio 
spiritual di Famia, y no permiti, ni apoya nada cu contra Dios su palabra den boso hogar. 


Ta tempo pa para firme, ta tempo pa busca cara di Dios,no permiti ningun clase di maldicion,ningun clase di bagamun- 
deria, no ta importa for di ken e ta bini, no ta importa ken kier introduci e diablura, corda bon cu Josue a bisa: Ami y mi 
cas ta sirbi Señor. 


Den e tempo trabahoso aki, nos tin di persevera, para pa Dios su palabra manera Daniel a haci, y Dios mes lo sali na nos 
defensa. 


Ora nos persevera ,Dios ta warda nos.(Revelacion 3:10) 
Sinceramente, Pastor Marcel Balootje 


Entrega bo curason na Dios, y balora locual Dios a duna bo 

“Jehova ta mi wardador, pues mi no tin falta di nada. 
E ta ponemi drumi den luganan di yerba berde e ta 
ponemi canto di awanan keto. E ta restora mi alma, 
E ta guía mi den e camindanan di justicia pa motivo 
di su nomber. Maske mi cana den e valle di sombra di 
morto mi no tin miedo di maldad pasobra abo ta cumi, 
Bo bara y Bo garoti ta consolami. - Salmo 23:1-4 


Cu profundo dolor na nos curason, pero agradecido 
pa tur locual ela nifica pa nos, nos ta anuncia 
fayecimento di nos ruman stima: 


Rosalinda M. 
van der Biezen 
Mihor conoci como “Eda” 
*03-02-1956 - †04-01-2023 


Na nomber di su: 
Mayornan: † Mario van der Biezen 
†Rosa Adelinda Van der Biezen-Diaz 


Rumannan: Leo, esposa Maira van der Biezen y yiunan 
Sergio van der Biezen 
Vilma, esposo Wensley Martis y yiunan 
Lesbia (Liz) van der Biezen y yiu 
Mirta, esposo Omar Winterdal y yiunan 
Angel (Dapo), esposa Marina van der Biezen y yiunan 
Linda van der Biezen y Benito Croes 


Ruman di criansa: Gerald Foutain, esposa y yiunan 


Sobrino(a)nan: Jerncy Jansen y Joanna Kock 
Esther y Raymond Laclé y yiunan 
Rachelle y Gilbert Maduro y yiunan 
Edward van der Biezen, Angele paesch y yiunan 
Patrick y Gianaika van der Biezen y yiu 
Elton Jansen y Veronique Harms y yiunan 
Jeanpierre y Glendeline van der Biezen y yiunan 
Angel Javier van der Biezen 
Benjamin Winterdal 
Mario Gonsalves 
Jean Paul van der Biezen y Priscilla Lopez y yiu 
Giomar Winterdal y Emily Lanooy 
Mike-Angelo van der Biezen 
Raizel Jansen y yiunan 


Tanta y omonan: †Hendrik y †Adelicia Croes y yiunan 
†Marianita Diaz 
Martina y Reynold Oduber 
†Pedro Pascual y †Sabina Oduber y yiunan 
†Carlos Diaz y yiunan 
Iris y Meindert van Aurich y yiunan 
Filomena Diaz y Roy de Cuba y yiunan 
Vdo. Angel Diaz y yiunan 
Edwina Diaz y Yiu 
Pedro Francisco y Diosa Diaz y yiunan 
Juan Alberto Diaz y Edilma Guerra-Zuleta y yiunan 
†Dora Werleman y famia 
†Paulina Henriquez y famia 


Amistadnan di cas: Virginia y John Alexander y famia 


Bisiñanan pega: Reina de Cuba y famia 
Sira Kelly, Zahaira Supriana y famia 


Sobresobrino(a)nan cu ela wak pa nan, primo y 
primanan 


Demas famia: van der Biezen, Diaz, Thodé, Jansen, 
Gonsalves, Winterdal, Paesch, Fountain, Hernandez, 
Martis, Croes, Ras, de Cuba, Barros, Maduro, Laclé, 
Boekhoudt, Kock, Oduber, van Aurich, Redondo, 
Werleman, Henriquez, Limunier, Kelly, Buelvas. 


Su rumannan di congregacion Bubali di Testigonan di 
Jehova. 


Demas famia, amigo y conocirnan ta invita pa asisti 
na acto di entiero cu lo tuma lugar na Aurora Funeral 
Home diamars 10 di januari 2023 di 2’or pa 4’or di 
atardi. Discurso di despedida lo tuma lugar pa 3:30 y 
pa 4’or saliendo pa Santana Sabana Basora. 


Disculpa nos si den nos tristesa nos por a lubida un of 
otro famia, amigo of conocir. Ta duel nos cu despues 
di entiero nos no por ricibi bishita di condolencia na 
cas. 


Boso presencia ta altamente aprecia 


De HEER is mijn Herder, mij zal niets ontbreken. 
Hij doet mij nederliggen in grazige weiden; Hij 
voert mij zachtjes aan zeer stille wateren. Hij 
verkwikt mijn ziel; Hij leidt mij in het spoor der 
gerechtigheid, om Zijns Naams wil. - Psalm 23 1-3 


Verdrietig, maar dankbaar voor alles wat zij in 
haar zorgzame leven voor ons heeft betekend, 
hebben wij afscheid moeten nemen van onze 
lieve moeder, schoonmoeder, grootmoeder, 
overgrootmoeder, tante en zus: 


Emy Haimé-Mezas 
*21 mei 1930 – †6 januari 2023 
“Soso Lobi” 


Namens kinderen: Nancy Haimé 
Marjori Haimé 
Helen Haimé 
Patrick Haimé en Dorothy Haimé-Maduro 
Susan Haimé 


Kleinkinderen: Gene en Angela 
Valerie en Sergio 
Olivia en Siglai 
Gabriela en Aldrich 
Kristen 
Evan en Sharon 


Achter kleinkinderen: Yaël, Tristan en Eyden 
Vayren en Shaya 
Ian en Micah 
Axel en Elin 
Nova en Mason 


En overige familieleden, kenissen en vrienden 


Condoleance is op maandag 9 januari 2023 te 
Aurora Funeral Home van 19:00 tot 21:00. 


Afscheidsceremonie is op dinsdag 10 januari 
2023 te Aurora Funeral Home van 9:00 tot 11:00. 
Aansluitend zal de uitvaart plaatsvinden te 
Sabana Basora. 


Tot onze spijt na de uitvaart geen condoleance 
aan huis. 


“Amor sa di soporta y ta bondadoso, e no ta 
envidioso; amor no sa broma, ni ta orguyoso. E no ta 
gorsero, ni egoista, e no sa rabia lihe, ni warda rencor. 
E no ta keda contento cu inhusticia, pero ku berdad 
si. Amor semper ta persevera, semper ta kere, semper 
ta spera y keda soporta.” - 1 Corintio 13: 4-7 


Tristo pero conforme cu boluntad di 
Dios ta anuncia despedida di 


Sra. Maria (Omi) Antionetta 
Susanne Piternella 
Mama, abuela, suegra, ruman, tia, bisiña, amiga y 
ex-zuster di Aruba Lago Hospital, Hospital di San Pedro 
y dr. Horacio Oduber Hospital. 
Miembro den Orde di Oranje Nassau. 
10 april 1937 – 04 januari 2023 


Yiu: Meredith Sharin Goeloe-Toppenberg y Gino 
Goeloe 


Nietonan: Christen Goeloe 
Ziazian Goeloe y su prometido Sebastian 
Montoya Escobar 


Rumannan: Isaac & Tilly y yiunan 
Ilva 
Richard 
Carol 
Casildo & Augustine y yiu 


Swanan y cuñanan: Addy & Lucille y yiunan 
Ivy y yiu 
Yubi & Frida y yiunan 
Alwin & Irma y yiunan 
Shelly & Elsie y yiunan 
Corma 
Osling & Joke y yiunan 
Madeline y yiunan 
Osrick & Jenny y yiunan 
Vera 


Yiunan di criansa: Renick y Alwin 
Yiunan di curason: Nyana, Gerry, Iris, Rossini 
y Jeanine, Olly y Roosje, Yolanda y Reggie, 
Yvolaine, Addycito y Lorena, Annaica, Rowald, 
Alex, Gina y Dito, Varuska, Vannesa, Lizayra, 
Elrich, Eldward, Debra y Nilo, Ilonka, Manon, 
Shellito y Shella 


Compañera di cas: Ismay 


Nietonan y nietanan di curason: Jenneh, 
Shanrick, Jeanoir, Chabelita, Alexandra, Edward 
(Nicky), Marc Anthony, Don, Gino, Joel, Anton, 
Jitva y Nathifa , Marie-Claire, Giandra, Jeanique, 
Christopher, Kelani, Kiana, Rachelle, Quirine, 
Jody-Alice, Zukain, Zarina, Reyna, y Evelyn 


Amigo y amiganan: Sela, Senaida (auntie), 
Noemi, Mayra, Valerie, Letty, Betty y Aristy, Esther, 
Tia Picha, Didi, Jacky y Tessy 


Bisiñanan y amigonan, primo y primanan y famia 
na Aruba, Korsow, y Hulanda Goeloe, Piternella, 
Toppenberg, Montoya, Bennett, Leyba, Iglesia, 
Koolman, Angela, y Kelly. 


Ex-coleganan di dr. Horacio Oduber Hospital y 
Edmund Harms Foundation. 


Oportunidad pa despedi di nos Omi stima ta 
dia 11 di januari 2023 na Aurora Funeral Home 
di 1.00 or di atardi pa 3.30 or di atardi, sigui pa 
un respons. Cremacion ta tuma lugar den seno 
familiar y no ta ricibi bishita di condolencia na 
cas. 


Ta gradici Marietje/Omi su dokternan R. Angela, 
A. Schwengle, Y. Casseres, R. Kock, C. Lacle, 
E. Koolman y C. Becker. Tambe ta gradici 
enfermeronan di HOH, Wondenpoli y Ambulance 
Dienst. 


The Lord is my shepherd, I lack nothing. 
He makes me lie down in green pastures, 
he leads me beside quiet waters, 
he refreshes my soul. 
He guides me along the right paths 
for his name’s sake. 
Psalm: 23 


We announce the passing of: 
Emilia Perez 
*28-06-1959 †09-01-2023 


Date and place of the funeral will be 
announced later 


Diamars, 10 Januari 2023 
AWEMainta 
19 


Gradicimento y Invitacion 


Di profundo di nos curason nos ta gradici 
tur hende cu di un of otro manera a mustra 
atencion, amor y cariño durante bida, 
fayecimento y entiero di nos querida mama, 
suegra, wela, bisawela, ruman, tanta y 
amiga: 


Sra. Joanna Maria 
Farro Boekhoudt 
mihor conoci como “Mamai”. 


Boso muestra di atencion ta di hopi aprecio y 
un gran sosten pa nos. Un danki na un y tur cu 
a manda un krans, mensahe riba facebook 
y whatsapp, y esnan cu a hasi yamada nan 
telefonico, personal di ambulance, personal 
di hospital, Lite Life Medicab, Cas Crystelle y 
Aurora Funeral home pa nan bon servicio. 
Boso atencion tawata un gran sosten pa nos. 


Alabes nos kier a invita famia, bisiña y 
conocirnan pa asisti na 3 Santo Sacrificio di 
misa, 


Diamars 10 Januari 2023 na kapel di Altovista 
pa 5.30 di atardi, 
Diaranson 11 January 2023 pa 6.30 di atardi, y 
Diasabra 14 January 2023 pa 7or di atardi na 
Misa Catholico Santa Anna na Noord. 


Gradicimento y Invitacion 


Di profundo di nos curason, nos ta gradici 
tur esnan cu di un of otro forma a mustra 
atencion, amor y cariño durante bida, 
fayecimento y despedida di nos tata stima: 


Sandro Anthony Flanegin 


Un danki na un y tur cu a duna sosten, 
consuelo y palabra di forsa por medio 
di boso presencia, manda krans, carchi, 
telegram y of mensahenan via diferente 
plataforma nan social. Un gradicimento 
na personal di motor unit, staf y gerencia 
di Palo Marga, Speed World, Manuel da 
Silva, mariachi Sol de mi Tierra, na Aurora 
Funeral pa e bon servicio, na tur coredor 
nan di brommer cu tabata presente, na 
tur su bon amigonan cu a compaña nos 
te final, na tur amistad y famia cu a yuda 
den un of otro manera, un danki di curason 
na tur cu tabata presente y cu a hasi cu e 
despedida di nos ser keri tabata algo bunita 
y inolvidabel. 


Alavez nos kier a invita bo(so) pa un santo 
sacrificio di misa cual lo tuma lugar na misa 
Sta Filomena Paradera, diamars 10 di januari 
pa 7:00 anochi. 


Cu nos defunto stima sosega na paz. 


cu inmenso dolor na nos curazon, 
pero conforme cu boluntad di 
Dios nos ta anuncia fayecimento 
inespera di nos ser keri: 


Olegario Thijzen 
cariñosamente yama: “Lee” 
*07-03-1932 †05-01-2023 


Na nomber di su: 
Rumannan: 
vda. Carla Wever Thijzen 
Rosa Thijzen 


Cuña: 
Chana Thijzen Martijn 


Sobrino y subrina nan, primo y primanan, 
bisiña y conocirnan, amigo y amiganan. 


Famianan: 
Thijzen, Almary y demas famianan 


Acto di entiero lo tuma lugar diaranson 
11 januari 2023 na Pray Funeral Home San 
Nicolaas di 2or pa 4or di atardi despues 
saliendo pa santana Central na Sabana 
Basora. 


D 
en cuadro di trabounan di renobacionnan necesario cu mester tuma luga riba 
full e sistema di tubonan di steam, Veterinaire Dienst ta informa cu Abattoir 
lo ta cera for di diamars 10 di januari 2023 pa un periodo di mas o menos 2 luna. 
Durante e periodo aki lo no por duna servicio di matansa. Lo resumi cu servicio di 
matansa riba diamars 21 di maart 2023. 


Na momento cu servicio di matansa por cuminsa bek esaki lo wordo haci manera 
custumber via afspraak. Pa un afspraak riba e dianan di matansa cu ta diamars cu 
diahuebs mester yama por lo menos un dia prome na 5224310. 


Veterinaire Dienst ta trahando riba e mehoracion di e abattoir pa asina por brinda 
un servicio optimal den futuro. Nos ta pidi disculpa pa e inconveniencia aki. 


DVG 
Abbattoir lo ta cera pa renovacion 


